OzLabs/hebrew-wiki-articles huggingface dataset:
אלי את לי פריז

"אלי את לי פריז" הוא שיר של הזמרת הישראלית שי המבר. הוא יצא לאור ב-28 בפברואר 2023, כסינגל מתוך אלבום אולפן עתידי, באמצעות טדי הפקות ו-D-Music. את השיר כתבה והלחינה המבר והוא כולל קטע מתוך השיר "L'Été indien" של הזמר הצרפתי ז'ו דסאן משנת 1975. הוא הופק על ידי ניר מימון.

==רקע==
על כתיבת השיר סיפרה המבר בפוסט באינסטגרם שפורסם עם צאתו של הסינגל: 

על תהליך העבודה על השיר באולפן, סיפרה המבר בראיון לרדיו 103: 

==וידאו קליפ==
הווידאו קליפ של השיר צולם בפריז ופורסם ב-28 בפברואר 2023, יחד עם צאתו של הסינגל. לדברי פרוגי, "הקליפ נראה ממש תיעוד אותנטי של הזמרת מסתובבת בנופי פריז, דרך מה שנראה כמו מצלמת וידאו ישנה".

==הצלחה מסחרית==
השיר זכה להצלחה רבה בתחנות הרדיו בישראל. במצעד השבועי של מדיה פורסט, נכנס השיר למקום השמיני, עם כ-79 השמעות באותו השבוע. כשלוש שבועות לאחר מכן, הגיע השיר למקום הראשון וצבר כ-165 השמעות באותו השבוע. במצעד הרשמי של גלגלצ, הגיע השיר למקום התשיעי.

==מיקומי שיא==

==הערות שוליים==

קטגוריה:שירי 2023
קטגוריה:סינגלים מ-2023
קטגוריה:שירים בעברית
קטגוריה:שירים על פריז
קטגוריה:סינגלים שהגיעו למקום הראשון במצעד העברי של מדיה פורסט
Like Crazy

"Like Crazy" הוא שיר של הזמר הדרום קוריאני ג'ימין מלהקת BTS, שיצא לאור כסינגל השני מתוך אלבום הבכורה שלו, Face, ב-24 במרץ 2023.<ref name=Consequence></ref> שתי גרסאות, אשר הופקו על ידי פידוג וגוסטלופ, הוקלטו עבור השיר: אחת בקוריאנית והשנייה באנגלית.

השיר זכה להישג כשיר הסולו הקוריאני עם הכניסה הגבוהה ביותר במצעד הסינגלים הבריטי - המקום השמיני, ועקף את שירו הקודם, "Set Me Free Pt. 2", שנכנס למצעד במקום ה-30.<ref name="OCC debut"></ref> בנוסף, זהו השיר הראשון בביצוע אמן סולו קוריאני שהגיע למקום הראשון במצעד הבילבורד הוט 100.

==מוזיקה ומילים==
מבחינה מוזיקלית, השיר הוא רצועת סינת'פופ בהשראת סרט באותו השם משנת 2011, וכולל דיאלוג בהשראת הסרט שניתן לשמוע בתחילתו ובסופו. מבחינה לירית, הגרסה הקוריאנית של "Like Crazy" מדברת על ההבנה של אובדן אדם אהוב וסירוב להתעורר מהמציאות הזו, בעוד שהגרסה האנגלית מתייחסת לנטל הכוכבים ולפחד לאבד את עצמך.<ref name="Nylon review"></ref> הרצועה מספרת סיפור של שברון לב וניסיון להיאחז במשהו שמתפרק.<ref></ref>

==וידאו קליפ==
בווידאו קליפ הנלווה לשיר נראה ג'ימין יושב לבדו במטבח, ולאחר מכן נגרר ביד בלתי נראית למתחם מועדון שבו הוא שותה וחוגג עם חברי מועדון אחרים ושר את השיר בשירותים של המועדון. בסוף הקליפ חוזר ג'ימין למטבח.<ref></ref>

==הצלחה מסחרית==
השיר הגיע היישר אל המקום הראשון במצעד הבילבורד הוט 100 ב-8 באפריל 2023. זה השיר ה-66 שהגיע היישר אל המקום הראשון בתולדות המצעד, והראשון בביצוע אמן סולו קוריאני שהגיע למקום הראשון במצעד.<ref></ref> הסינגל הגיע למקום השמיני במצעד הסינגלים הבריטי. זהו השיר בעל הכניסה הגבוהה ביותר למצעד בביצוע אמן סולו קוריאני. הוא החליף את שירו הקודם של ג'ימין, "Set Me Free Pt. 2", שהגיע למקום ה-30.<ref name="OCC debut" />

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!עותקים
|-
!ארצות הברית (RIAA)<ref></ref>
|פלטינה
|1,000,000
|-
!יפן<ref></ref>
|—
|3,308
|-
!קנדה (Music Canada)<ref></ref>
|זהב
|40,000
|}

== קישורים חיצוניים ==

==הערות שוליים==

קטגוריה:שירי 2023
קטגוריה:סינגלים מ-2023
קטגוריה:שירים באנגלית
קטגוריה:שירים בקוריאנית
קטגוריה:שירים מרובי שפות
קטגוריה:שירים שנכתבו על ידי פידוג
קטגוריה:שירים שנכתבו על ידי RM
קטגוריה:סינגלים שהגיעו למקום הראשון במצעד הבילבורד הוט 100
קטגוריה:שירי זהב בקנדה
קטגוריה:שירי פלטינה בארצות הברית
רחל הרפז

רחל הרפז (10 באוקטובר 1932 - 2 בינואר 2021) הייתה סופרת ומשוררת ישראלית.

== ביוגרפיה ==
רחל הרפז למדה בתיכון שליד האוניברסיטה העברית, ולאחר מכן למדה הוראה במכללה ע<nowiki></nowiki>ש דוד ילין. למדה באקדמיה למוזיקה פסנתר. ולימדה נגינה בפסנתר<ref></ref>.

חברה באגודת הסופרות והסופרים העבריים.<ref></ref>

== חיים אישיים ==
רחל הרפז ילידת בית הכרם ירושלים. הייתה נשואה לניסן הרפז, אמא לשני ילדים וסבתא לחמישה נכדים.<ref></ref>

רחל הרפז הקימה קרן לפרס ספרותי לשירה עברית להנצחת בעלה המנוח.

== ספריה ==
* ענדי לך שרשרת ברזל (תל אביב: גוונים, 2007)
* האניות עגנו במלטה (תל אביב: גוונים, 2009)
* לגלות את הבדולח: שירים (תל אביב: עקד, 2012)
* גידי ודידי (ירושלים: צור אות, 2013)
* פינת החי של יעלי (ירושלים: צור אות, 2013)
* המסע לקומה השביעית (תל אביב: גוונים, 2015)

== ספרים שערכה ==
* ללכת: שירים / אביחי קמחי (ירושלים: צור אות, 2012)
* תולדות גדוד 51 מחטיבת גבעתי: במלחמת הקוממיות בתש"ח (תל אביב, 2008. עבודה משותפת עם דוד בן-דוד ודוד הרפז)

== קישורים חיצוניים ==
* 
* [https://library.osu.edu/projects/hebrew-lexicon/02567.php רחל הרפז] באתר לקסיקון הספרות העברית החדשה
* הרצל ובלפור חקק, [https://salonet.org.il/משוררת-השרשרת/ משוררת השרשרת] מאתר סלונט, 11.1.2023
* [https://www.nillydagan.com/סופ-ש-שירה-מספר-18-18-10-2012/374-רחל-הרפז רחל הרפז] באתר של נילי דגן
* 
* [https://www.youtube.com/watch?v=pJohBtOc3uA רחל הרפז בטל-כרם] באתר יוטיוב, 18.9.2013
* הרצל חקק, [https://www.e-mago.co.il/Editor/literature-2926.htm רחל הרפז / האניות עגנו במלטה] באתר אימגו, 15.7.2009
* [https://www.google.co.il/search?tbo=p&tbm=bks&q=inauthor:%22רחל+הרפז%22 רחל הרפז] באתר גוגל ספרים
* הרצל חקק, [https://www.news1.co.il/Archive/003-D-81324-00.html?AfterBan=1 שירת העולם הנאצל של רחל הרפז] באתר NEWS1 מחלקה ראשונה, 18.2.2013
* [https://www.modiin.muni.il/ModiinWebSite/ChannelArticleNews.aspx?PageID=1194_2995 תחרות איך שיר נולד שנת 2015] באתר עיריית מודיעין, 26.6.2019

== הערות שוליים ==

קטגוריה:בוגרי התיכון ליד האוניברסיטה
קטגוריה:בוגרות התיכון ליד האוניברסיטה
קטגוריה:בוגרות המכללה האקדמית לחינוך ע"ש דוד ילין
קטגוריה:בוגרי המכללה האקדמית לחינוך ע"ש דוד ילין
קטגוריה:משוררות ישראליות
קטגוריה:משוררים ישראלים
קטגוריה:סופרות ישראליות
קטגוריה:סופרים ישראלים
קטגוריה:בית הכרם: אישים
קטגוריה:ישראליות שנולדו ב-1932
קטגוריה:ישראלים שנולדו ב-1932
קטגוריה:ישראליות שנפטרו ב-2021
קטגוריה:ישראלים שנפטרו ב-2021
קליקסטוס השלישי (אנטי-אפיפיור)

קַלִיקְסְטוּס השלישי (בלטינית: Calixtus III; מת בין 1180 ל-1184) היה אנטי-אפיפיור מספטמבר 1168 ועד להתפטרותו באוגוסט 1178. הוא היה האנטי-אפיפיור השלישי שנבחר תוך התנגדות לאפיפיור אלכסנדר השלישי במהלך מאבקו של האחרון עם פרידריך הראשון, קיסר האימפריה הרומית הקדושה.

השם שבו הוטבל קליקסטוס היה יואנס (Ioannes, השם הלטיני של יוחנן). הוא הצטרף למנזר סטרומה (Struma) של ליד ארצו כילד. בנובמבר 1158 הציב הקיסר את המסדר תחת הגנה אימפריאלית. באותה תקופה, היה יואנס אב המנזר של סטרומה ואחד התומכים החשובים ביותר של הקיסר בטוסקנה. לאחר הבחירות השנויות במחלוקת של האפיפיור בשנת 1159, הוא תמך במועמד הקיסרי על פני אלכסנדר השלישי. הוא זכה לתגמול מוויקטור במינויו כקרדינל-בישוף של אלבאנו, אך הוא לא הוסמך מיד לבישוף, אלא המשיך בתור אב מנזר.

לאחר מותו של יורשו של ויקטור, ב-20 בספטמבר 1168, התאספו תומכיו ברומא כדי לבחור (אנטי) אפיפיור חדש. יואנס נבחר באותו חודש. הוא נטל את השם קליקסטוס ושלח את אומפרדו (Umfredo), (פסאודו-)קרדינל של , לגרמניה כדי להודיע לפרידריך על בחירתו. הוא מצא את הקיסר ב (אספת נבחרים המכונסת על ידי הקיסר) בבמברג ביוני 1169. פרידריך, שהיה במשא ומתן עם אלכסנדר השלישי לסיום הפילוג באותו זמן, לא הכיר מיד בבחירה של קליקסטוס. לפי הקרדינל , תומך של אלכסנדר השלישי, פרידריך "הצטער עמוקות בנפשו" על בחירתו של קליקסטוס, שאותו לא פגש מעולם. למרות זאת, פרידריך הביע את כוונתו לנוע עם צבאו לאיטליה בשנת 1170 כדי להחזיר את אחדות הכנסייה. עם זאת, משלחת כזו לא התקיימה.

בשלהי שנת 1169, שלח קליקסטוס את אומפרדו וסיגווין, הקרדינל-בישוף של ויטרבו, כשליחים אפיפיוריים לגרמניה. הם הביאו פליום עבור בולדווין הראשון, הארכיבישוף החדש של ברמן. פרידריך הורה לאסוף תרומה כספית בגרמניה עבור קליקסטוס. פרידריך הכיר בקליקסטוס רק לאחר שהמשא ומתן שלו עם אלכסנדר נכשל. האנטי-אפיפיור היה בעיקר קלף מיקוח שבעזרתו יכול הקיסר ללחוץ על אלכסנדר, והייתה לו רק תמיכה גאוגרפית מוגבלת בהשוואה לוויקטור הרביעי ופסקליס השלישי. הוא שלט ברומא עצמה, אך זכה להכרה רק בחלק ממדינת האפיפיור, בטוסקנה מולדתו ובחבל הריין. הוא ושליחיו הנפיקו זכויות למספר מנזרים באזור . הוא התגורר בעיקר בוויטרבו.

בשנת 1173, שלח קליקסטוס את מרטין, הקרדינל-בישוף של טוסקולום, לגרמניה בתור שליח אפיפיורי כדי לעזור לתווך בברית בין פרידריך ללואי השביעי, מלך צרפת. במשך שלוש השנים הבאות לא ידוע דבר על פעילותו של קליקסטוס. פרידריך, כשזה הפך למועיל עבורו מבחינה פוליטית, לאחר תבוסתו ב, החליף את תמיכתו באלכסנדר כאפיפיור. בנובמבר 1176, הוא חתם על הסכם אנאני, שעם זאת, הגן על קליקסטוס בכך שהעניק לו ראש מנזר והחזרת הקרדינלים שהסמיך למשרותיהם הקודמות. תנאים אלה אושרו ב ביולי 1177.

קליקסטוס לא הכיר מיד בתנאי חוזה ונציה, אך בשנת 1178 הצעיד הארכיבישוף , הקנצלר הקיסרי, צבא לאיטליה כדי להשתלט מחדש על מדינת האפיפיור ורומא עבור אלכסנדר. זה הפך את מיקומו של קליקסטוס בוויטרבו לבלתי ניתן להגנה, והוא ברח למונטה אלבאנו (Monte Albano). ב-29 באוגוסט 1178 נכנע קליקסטוס לאלכסנדר השלישי בטוסקולום והתכחש לקרע בכנסייה. האפיפיור אירח אותו במשתה. כמה מהתומכים העקשנים שלו ביקשו להחליף אותו באנטי-אפיפיור חדש, ובחרו באחד, "לנדו די ססה"(Lando di Sezze), כאנטי-אפיפיור בשם .

אלכסנדר מינה את קליקסטוס לרקטור (מנהיג אדמיניסטרטיבי של קהילה דתית) של בנוונטו. הוא עדיין מילא תפקיד זה ב-1180, אבל ידוע שב-1184 הוא כבר לא היה בחיים.

==קישורים חיצוניים==
* 

==הערות שוליים==

קטגוריה:אנטי-אפיפיורים
קטגוריה:אבות מנזרים
כלי נשק אקוסטי

ניידת של [[משטרת העיר ניו יורק, ומעליה, LRAD (כלי נשק אקוסטי שנמצא בשימוש נרחב)]]
כלי נשק אקוסטי (נקרא גם צעקה או תותח קול) הוא מכשיר אשר משמיע צליל חזק מאוד למרחקים ארוכים. המכשיר משמש לפיזור הפגנות באמצעות השמעת רעש בעוצמה חזקה מאוד (בדרך כלל למעלה מ-110 דציבלים) ובכך הוא גורם להפגנות ולהתקהלויות להתפזר, אך נמצא בשימוש גם במלחמות ובסירות. כלי הנשק האקוסטים עלולים לגרום לכאבי ראש, בחילות, צלצולים באוזניים, הקאות, סחרחורות ואף ללקות בשמיעה, ולכן השימוש בהם שנוי במחלוקת רבה.

== היסטוריה ==
מגבירי קול שונים נמצאים בשימוש במשך מאות שנים (לעיתים בניווט של סירות או של סיירות צבא), אך טכנולוגיה זו הפכה לנשק למטרת פיזור הפגנות בתחילת שנות התשעים. נשק זה, שמסוגל לשדר צלילים חזקים למרחקים ארוכים מאוד, הופעל לראשונה בעיראק בידי הצבא האמריקאי בשנת 2004, ולעיתים נעשה שימוש במכשיר הנקרא LRAD (ראשי תיבות של Long-range acoustic device), אך גם במכשירים תת-קוליים (Infrasonic), שהשימוש בהם עושה צלילים בתדרים גבוהים מאד, אשר גורמים לכאבי ראש ולהתפזרות.

== סוגים ==
* המותג LRAD (Long-Range Acoustic Device- , 130-110 דציבלים): יכול לגרום לכאב ממרחק של עשרים מטרים.
* "": נשק אקוסטי שמשמיע צלילים גבוהים הגורמים כאב לאנשים צעירים - אנשים בני 30 ומעלה לרוב אינם שומעים את הצלילים ואינם מושפעים.
* נשק תת-קולי (Infrasonic): טכנולוגיה חדשה זו מצויה בבדיקה. היא תוכל לשדר צלילים באינפרה סאונד, תדר נמוך מאוד, שיהיו בלתי נשמעים אך יוכלו לגרום לכאב ולחוסר התמצאות.<ref></ref>

== קישורים חיצוניים ==
* 
* 

== הערות שוליים ==

קטגוריה:נשק אל-הרג
קטגוריה:אמצעים לפיזור הפגנות
המשרד לקידום מעמד האישה

המשרד לקידום מעמד האישה היה משרד ממשלתי, שממשלת ישראל השלושים ושבע החליטה על הקמתו ועל מינוי השרה מאי גולן לעומדת בראשו. הקמת המשרד אושרה על ידי הכנסת ב-1 במאי 2023.

==הקמת המשרד ותפקידו==
ב-2 באפריל 2023 החליטה הממשלה על הקמת המשרד לקידום מעמד האישה ועל מינויה של חברת הכנסת מאי גולן לשרה הראשונה שתכהן בו. בעת הקמת המשרד הועברה אליו הרשות לקידום מעמד האישה מהמשרד לשוויון חברתי. מעבר לכך, לא הועברו סמכויות ו/או רשויות נוספות.

הרשות לקידום מעמד האישה היא רשות ממשלתית, העוסקת בקידום מדיניות בנושא מעמד האישה בישראל; בתיאום בין הגופים המטפלים במעמד האישה בישראל; בגיבוש פעילות למניעת אלימות נגד נשים ומיגור תופעת הזנות בישראל.

בינואר 2024 החליטה ממשלת ישראל לבטל את המשרד.

== קישורים חיצוניים ==
* 

==הערות שוליים==

קידום מעמד האישה
קטגוריה:מעמד האישה
קטגוריה:נשים בישראל
קטגוריה:משרדי נשים ונוער
Unstable (שיר)

unstable (בעברית: לא יציב) הוא שיר שהוקלט על ידי הזמר־יוצר הקנדי ג'סטין ביבר בהשתתפות הזמר האוסטרלי דה קיד לארוי. השיר נכתב על ידי ביבר, לארוי, רמי יעקב, דילייסי , ג'וש גודווין וג'ימי גוטץ'. הוא הופק בידי ג'וש גודווין ויצא לאור ב-19 במרץ 2021 על ידי חברת התקליטים דאף ג'אם כרצועה השישית מאלבום האולפן השישי של ביבר, Justice.

== רקע ==
ב-11 במרץ 2021 פרסם הזמר-יוצר הקנדי ג'סטין ביבר תמונה בה נראים פתקים עם שמות שירים ושיתופי הפעולה שלהם מתוך אלבום האולפן השישי של ביבר, Justice. בתמונה נחשף לראשונה השיר המתוכנן, "Unstable" בהשתתפות הזמר האוסטרלי דה קיד לארוי<ref></ref><ref></ref>.

ב-19 במרץ בריאיון למגזין האמריקאי ווג התבטא ביבר על תהליך כתיבת השיר:

== הפקה והפצה ==
השיר נכתב בידי ג'סטין ביבר, דה קיד לארוי, רמי יעקב, דילייסי , ג'וש גודווין וג'ימי גוטץ'<ref name=":2" />, הולחן בידי ביבר, גדווין, גוטץ', רמי, דילייסי, גרגורי "אלדה" היין, לארוי, בילי וולש<ref name=":1"></ref>, הופק בידי גודווין<ref name=":2"></ref>, ויצא לאור ב-19 במרץ 2021 על ידי חברת התקליטים דאף ג'אם כרצועה השישית מאלבום האולפן השישי של ביבר, Justice<ref name=":2" /><ref></ref><ref></ref>.

== ניתוח מוזיקלי ==
"Unstable" הוא שיר באורך של 2:38<ref></ref>, המשלב מספר סגנונות ביניהם אימו ראפ<ref name=":0"></ref>, פופ, היפ הופ ואר אנד בי<ref></ref>. ולרי מגן ממגזין Consequence תיאר כי השיר משלב בתוכו אלמנטים של בלדות פסנטר ושירי קאנטרי משנות ה-2000<ref></ref>. מגזין וולטור תיארו כבעל אקורדים קודרים<ref></ref>, ולדברי כריס ווילמן מוראייטי יש לשיר הד הברתי עדין<ref></ref>.

== קבלה ==
מבקר הבילבורד ג'ייסון ליפשוץ כתב כי קיד לארוי משתלב היטב בקונספט של השיר<ref name=":0" />. לילי וייזר ממגזין The Brown Daily Herald ראתה את השיר כממחיש את ההתבגרות האישית והמוזיקלית של ביבר<ref></ref>.

== ביצועים ==
ביבר ערך את הביצוע הראשון של "Unstable" בלייב ב-14 באפריל 2021, במהלך הקונצרט שלו, "Live from Paris", אשר צולם במלון קריון, בפריז שבצרפת, שם הוא ביצע כמה מהרצועות האחרונות של האלבום<ref></ref><ref></ref><ref></ref><ref></ref>. כמו כן, ביבר ביצע את השיר במהלך סבב ההופעות הרביעי שלו, Justice World Tour<ref></ref><ref></ref>.

== מיקומי שיא ==

==קישורים חיצוניים==

== הערות שוליים ==

קטגוריה:שירי 2021
קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:שירי אהבה
קטגוריה:שירים שנכתבו על ידי רמי יעקב
כרמזלך

כרמזלך (גם חרמזלך או בובלך, ביידיש: כרעמזלעך, ריבוי של כרמזל), הוא מאכל יהודי אשכנזי מסורתי הנאכל בפסח.
הכרמזלך הן לביבות שטוחות מטוגנות העשויות מקמח תפוחי אדמה או מקמח מצה יחד עם ביצים. קיימת גרסה מלוחה עם מלח ופלפל שחור או גרסה מתוקה עם סוכר או דבש.

השם כרמזלך מתייחס גם למחבת המשמשת באופן מסורתי כדי ליצור את הלביבות.
קיימת גרסה של כרמזלך תפוחי אדמה הדומה ללביבות המוגשות בחנוכה.
קיימות גרסאות שונות של לביבות בהן גם כאלה הממולאות בפירות יבשים ואגוזים ומוגשות כקינוח.

==קישורים חיצוניים==
* [https://foody.co.il/foody_recipe/כרמזאלך-לביבות-לפסח-עם-שם-מצחיק-שמחכים/ כרמזאלך – לביבות לפסח עם שם מצחיק שמחכים להן כל השנה], באתר פודי
* [https://www.hashulchan.co.il/מתכונים/בובלך-כרמזלך-לביבות-של-פסח/ בובלך (כרמזלך) – לביבות של פסח], באתר על השולחן
* 
* 

קטגוריה:המטבח האשכנזי
קטגוריה:מאכלי פסח
קטגוריה:מילים וביטויים ביידיש
אלן בייקר (אסטרונאוטית)

אלן בייקר (באנגלית: Ellen Louise Shulman Baker; נולדה ב-27 באפריל 1953, פאייטוויל) היא רופאת חלל יהודיה אמריקאית. אסטרונאוטית לשעבר בתוכנית מעבורות החלל של נאס"א. טסה לחלל שלוש פעמים.

==קורות חיים==
אלן בייקר נולדה בפאייטוויל למשפחה יהודית. הוריה היו רופאים. אימה קלייר שולמן עסקה בפוליטיקה והייתה נשיאת קווינס בשנים 1986–2002. 

בייקר סיימה בית הספר בקווינס ולמדה גאולוגיה באוניברסיטת באפלו אותה סיימה עם תואר ראשון בשנת 1974. היא המשיכה ללימודי רפואה באוניברסיטת קורנל, אותה סיימה בשנת 1978 ולאחר תקופת התמחות קיבלה הסמכה בשנת 1981 והתחילה לעבוד כרופאה במרכז החלל ג'ונסון. בהמשך היא סיימה קורס ברפואת החלל. 

==שירות בתחום החלל==
בשנת 1984 בייקר נבחרה ליחידת האסטרונאוטים של נאס"א. בשנת 1989 היא השתתפה במשימת STS-34 כטייסת של מעבורת החלל אטלנטיס (דונלד ויליאמס היה מפקד הצוות). המטרה העיקרית של הטיסה הייתה שחרור גשושית גלילאו למסלול. במשימת STS-50 ביוני 1992 בייקר הייתה מומחית משימה מעבורת החלל קולומביה (ריצ'רד ריצ'רדס היה מפקד צוות). הצוות ביצע מספר ניסויים בתחום חקר חוסר כבידה. בשנת 1995 היא טסה על סיפון מעבורת החלל אטלנטיס במשימה STS-71. זו הייתה הטיסה הראשונה בה מעבורת חלל התחברה לתחנת החלל מיר לביצוע מחקרים משותפים והחלפת צוות.

לאחר טיסה זו בייקר עבדה במשרד האסטרונאוטים בתחום רפואה.

==קישורים חיצוניים==

* [http://www.spacefacts.de/bios/astronauts/english/baker_ellen.htm קורות חיים]

קטגוריה:אסטרונאוטיות אמריקאיות
קטגוריה:אסטרונאוטים יהודים
קטגוריה:רופאים יהודים אמריקאים
קטגוריה:בוגרות אוניברסיטת באפלו
קטגוריה:בוגרי אוניברסיטת באפלו
קטגוריה:בוגרי בית הספר לרפואה באוניברסיטת קורנל
קטגוריה:אמריקאיות שנולדו ב-1953
קטגוריה:אמריקאים שנולדו ב-1953
אסון המוקש בבאר אורה

אסון המוקש בבאר אורה היה פיגוע טרור, שהתרחש ביום שני, 18 במרץ 1968, ובו הוטמן מוקש בדרך נחל רחם, כיום היציאה מהיישוב באר אורה. המוקש הונח על ידי מחבלים שהסתננו מירדן, והתפוצץ כאשר עלה עליו אוטובוס של תלמידי בית הספר גימנסיה הרצליה שטיילו במקום. בפיגוע נרצחו 2 אנשים ונפצעו 26.

==הפיגוע==
ב-18 במרץ 1968 טיילו 150 תלמידי שמינית מבית הספר גימנסיה הרצליה במסגרת טיול שנתי להרי אילת והערבה, תלמידי בית הספר לנו ליד מלון על קו החוף באילת. יום לאחר מכן כאשר החלו לרדת מנחל רחם, אחד האוטובוסים עלה על המוקש שהונח והתפוצץ, וכתוצאה מהפיצוץ נפצעו 26 תלמידים ונרצחו ד"ר [https://laad.btl.gov.il/Web/He/TerrorVictims/Page/Default.aspx?ID=37625 פסח מיילן] ששימש רופא מלווה והחייל [https://www.izkor.gov.il/חנן-אברהם%20כלב/en_52f2cedaaf860f048f89308559f1d7dd חנן כלב] ששימש כמדריך ומאבטח, המוקש במשקל 10 ק"ג נפץ הונח על ידי מחבלים מירדן מארגון הטרור פת"ח שפעלו בשיתוף פעולה מלא עם צבא ירדן.

== חקירת הפיגוע ==
מחקירת הפיגוע עלה כי המוקש הונח על ידי מחבלים שחדרו מגבול ירדן, וכי מדובר במוקש מדגם מארק 7 שהכיל כ-10 ק"ג חומר נפץ. במקום נתגלו עקבות 3 אנשים שהוליכו לכיוון גבול ירדן המרוחק כ-2.5 ק"מ ממקום הפיגוע. הערכת גורמי הביטחון הייתה כי חוליית המחבלים של הפתח היא שהניחה את המוקש והיא פעלה בתיאום מלא עם הצבא הירדני וייתכן כי היא אותה חוליית מחבלים שביצעה פיגוע תופת כמה ימים לפני כן באילת בה נפצע קשה נהג המונית [https://laad.btl.gov.il/Web/He/TerrorVictims/Page/Default.aspx?ID=41284 אלפונסו בר-אור בוארון] שנפטר מפצעיו ב-2007.

== תגובות ==
דובר צה"ל והממשלה הכריזו שתגובה לפיגוע תבוא. יומיים לאחר הפיגוע יצא צה"ל לשני מבצעים מבצע אסותא ומבצע תופת.

== קישורים חיצוניים ==
* 
* 
* 
== הערות שוליים ==

קטגוריה:1968 בישראל
קטגוריה:ישראל: פיגועי מטען חבלה
קטגוריה:באר אורה
קטגוריה:הרי אילת
קטגוריה:הגימנסיה העברית הרצליה
קטגוריה:פעולות טרור ב-1968
קטגוריה:הנגב: פיגועים
שרלוט נסמית'

שרלוט נסמית (באנגלית: Charlotte Nasmyth; 17 בפברואר 1804 – 26 ביולי 1884) הייתה ציירת סקוטית שיצירותיה נחשבו בזמנו כ"פנינים", ואשר נכללות באוספים של הגלריה הלאומית של סקוטלנד ומוזיאונים אחרים.

== ביוגרפיה ==
שרלוט נולדה בכנסיית סנט אנדרו, אדינבורו, אחת מאחד עשר ילדים, כולל שש בנות, של אלכסנדר נסמית',<ref name=":0">"Nasmyth Family, (per. 1788–1884), painters and art teachers: Charlotte Nasmyth". Oxford Dictionary of National Biography. Oxford Dictionary of National Biography (online ed.). Oxford University Press.</ref><ref name=":1">Gray, Sara (2009). "Nasmyth, Misses Anne Gibson, Barbara, Charlotte, Elizabeth Wemyss, Jane, and Margaret: Charlotte Nasmyth". The Dictionary of British Women Artists. Casemate Publishers. p. 194</ref> "אמן הנוף החשוב של ימיו".<ref name=":2">Nedanic, Stana (2006). "NASMYTH, Charlotte". The Biographical Dictionary of Scottish Women. Edinburgh: Edinburgh University Press</ref> שרלוט, בשיתוף עם אחיה פטריק נסמית', ג'יין, ברברה, מרגרט, אליזבת, ואן, עבדה כעוזרת בסטודיו של אביה באדינבורו, וגם לימדה שיעורי אמנות. <ref>"William Nicholson: Charlotte Nasmyth, 1804 - 1884. Artist". National Galleries Scotland.</ref> לאחר מות אביהם ב-1840, מורשתו ומכירה פומבית של 155 מציורי המשפחה העניקו לאחיות נסמית' עצמאות כלכלית, ואיפשרו להן לעבור לאנגליה.

בין 1831 ל-1866 הציגה שרלוט את נופיה הרומנטיים ויצירות אחרות באקדמיה המלכותית הסקוטית, בחברה המלכותית לאמנים בריטים, באקדמיה המלכותית ובמוסדות נוספים.<ref name=":1" /> היא ציירה בעיקר בצבעי שמן, ולפעמים בצבעי מים, וכן הפיקה כמה תחריטים.<ref>"Prints by Charlotte Nasmyth". The British Museum.</ref> נושאיה כוללים נופים של צפון ויילס ואזורים שונים של אנגליה, כמו גם סקוטלנד, מה שמצביע על כך שהיא נסעה רבות ברחבי בריטניה.<ref name=":0" />

היא הייתה האמנית הפורה ביותר מבין שש האחיות.<ref name=":1" /><ref name=":0" /> סופרים מודרניים תיארו אותה כ"הכי ראוותנית והכי פרועה",<ref name=":2" /> מבקרים בני זמנה תיארו את ציוריה של שרלוט כ"פנינים קטנות",<ref>"Royal Scottish Academy's Exhibition". Caledonian Mercury. 3 April 1858. p. 3.</ref><ref>Newcastle Journal. 7 July 1864. p. 2. </ref> "תמונות של חדרים קטנים... שנועדו... להוות אוצר אינדיבידואלי משלו."<ref>"Exhibition of the Royal Scottish Academy". The Scotsman. 24 April 1844. p. 4.</ref> גזעי עצים מסוקסים עם ענפים שבורים היו הנושא המועדף על שרלוט, ומבקר ב-1866 כתב על אחד מהנופים שלה, "זהו החלק המשובח ביותר של ציור עצים בתערוכה - נמרץ, חד ויפה בצבע."<ref>"Exhibition of Works of Art at the Music Hall". Shrewsbury Chronicle. 21 September 1866. p. 6.</ref>

שרלוט נפטרה בפוטני, סארי, ב-26 ביולי 1884.

== גלריה ==
<gallery mode="packed" heights="220">
 File:Charlotte Nasmyth Marlow lock from Cookham Dean.jpg|לוך מארלו
File:Charlotte Nasmyth-Pastoral Landscape.jpg|נוף פסטורלי
File:Charlotte Nasmyth-The Entrance to Loch Katrine.jpg|הכניסה ללוך קתרין
File:Charlotte Nasmyth-View of Alloa and Stirling Castle from Clackmann Hill,1850.jpg|מבט על טירות אלוה וסטירלינג
</gallery>

== קישורים חיצוניים ==

== הערות שוליים ==

קטגוריה:ציירות בריטיות
קטגוריה:ילידות 1886
קטגוריה:נפטרות ב-1884
שומה אונו

שומה אונו (באנגלית: Shoma Uno; ביפנית: 宇野 昌磨; נולד ב-17 בדצמבר 1997) הוא מחליק אמנות על הקרח יפני, סגן אלוף אולימפי (פיונגצ'אנג 2018), פעמיים ברציפות אלוף עולם (מונפלייה 2022 וסאיטמה 2023), פעמיים סגן אלוף עולם (הלסינקי 2017 ומילאנו 2018) ו-5 פעמים אלוף יפן בהחלקה על הקרח ליחידים.

==חיים אישיים==
אונו נולד וגדל בנגויה.

===2017===
====סגן אלוף עולם====
באליפות העולם שנערכה בהלסינקי, פינלנד במרץ 2017 זכה במדליית כסף בתחרות ליחידים בתוצאה של 319.31 נ', אחרי בן ארצו יוזורו האניו (321.59 נק') ולפני ג'ין בויאנג מהרפובליקה העממית של סין (303.58 נק')

===2018===
====סגן אלוף אולימפי====
באולימפיאדת פיונגצ'אנג (2018) זכה במדליית כסף בתחרות ליחידים בתוצאה של 306.90 נק', אחרי יוזורו האניו (317.85 נק') שהגן על תוארו והפך למחליק הראשון שזכה בשתי מדליות זהב אולימפיות ברציפות מזה 66 שנה ולפני חאווייר פרננדס מספרד (305.24 נק').

חודש לאחר מכן, באליפות העולם שנערכה במילאנו, איטליה הוא זכה במדליית כסף בפעם השנייה ברציפות בתוצאה של 273.77 נק', אחרי נייתן צ'ן מארצות הברית (321.40 נק') ולפני מיכאיל קוליאדה מרוסיה (272.32 נק').

===2019===
באליפות העולם שנערכה בסאיטמה, יפן, במרץ 2019 הוא סיים במקום רביעי בתחרות ליחידים בתוצאה של 270.32 נק'.

===2021===
באליפות העולם שנערכה בסטוקהולם, שוודיה, במרץ 2021 סיים פעם שנייה ברציפות במקום רביעי בתוצאה של 277.44 נק'.

===2022===
====מדליות ארד אולימפיות====
באולימפיאדת בייג'ינג (2022) זכה בשתי מדליות ארד, בתחרות ליחידים בתוצאה של 293.00 נק', אחרי נייתן צ'ן (332.60 נק') ובן ארצו יומה קג'יאמה (310.05 נק') ובתחרות הקבוצתית אחרי רוסיה וארצות הברית.

====אלוף עולם====
חודש לאחר מכן, באליפות העולם שנערכה במונפלייה, צרפת, במרץ אותה שנה הוא זכה במדליית זהב בתחרות ליחידים בתוצאה של 312.48 נק', לפני בן ארצו יומה קג'יאמה (297.60 נק') ווינסנט ג'ואו מארצות הברית (277.38 נק')

===2023===
באליפות העולם שנערכה בסאיטמה במרץ 2023 הוא זכה בפעם השנייה ברציפות במדליית זהב בתוצאה של 301.14 נק', לפני צ'ה ג'ון-הוואן מקוריאה הדרומית (296.03 נק') ואיליה מלינין מארצות הברית (288.44 נק').

== קישורים חיצוניים ==

* 

קטגוריה:מחליקים אמנותיים על קרח יפנים
קטגוריה:אלופי עולם: החלקה אמנותית
קטגוריה:מחליקים אמנותיים על קרח באולימפיאדת פיונגצ'אנג (2018)
קטגוריה:משתתפי אולימפיאדת בייג'ינג (2022)
קטגוריה:יפנים שנולדו ב-1997
ג'יין נסמית'

ג'יין נסמית (באנגלית: Jane Nasmyth; 29 במרץ 1788 – 11 במאי 1867) הייתה ציירת נוף סקוטית באדינבורו. היא הייתה בתו ותלמידתו של צייר הדיוקן והנוף אלכסנדר נסמית'.

== ביוגרפיה ==
ג'יין נסמית' נולדה באדינבורו ב-29 במרץ 1788,<ref>Ewan, Elizabeth L; Innes, Sue; Reynolds, Sian; Pipes, Rose (2006). The Biographical Dictionary of Scottish Women. p. 280.</ref> לברברה פוליס ואלכסנדר נסמית'. אלכסנדר נסמית' וברברה פוליס (אחותו של סר ג'יימס פוליס, הברון השביעי מוודהול) נישאו ב-3 בינואר 1786, והתגוררו באדינבורו, שם עבד אלכסנדר כצייר. ג'יין הייתה הבכורה השנייה מבין אחד עשר ילדים: פטריק, ברברה, מרגרט, אליזבת', אן, שרלוט, ג'ורג', ג'יימס ומרי.<ref name=":0">Nasmyth, James (1885). James Nasmyth, Engineer: An Autobiography. London: John Murray, Albemarle Street. p. 32.</ref> אלכסנדר נסמית' עבד כאמן דיוקנאות וצייר נוף בסוף שנות ה-80. הוא התיידד עם המשורר רוברט ברנס והקים את בית הספר לציורי נוף נסמית' בביתו אדינבורו.<ref>Macmillan, Duncan (1986). Painting in Scotland: The Golden Age. Oxford: Phaidon in association with the Talbot Rice Art Centre and the Tate Gallery. p. 142.</ref> ג'יין נסמית' גדלה בבית ששימש כמרכז אמנותי ותרבותי של אדינבורו. היא עזרה לגדל את אחיה, לייעץ להוריה בענייני בית וכספים, ולהכשיר אמנים בבית הספר "נסמית'".<ref name=":0" />

== קריירה ==
ג'יין נסמית' ואחיה הוכשרו כאמנים על ידי אביהם, שהשתמש בטכניקות הוראה חדשניות על ידי עידוד שרטוט נופים בחוץ. היא עבדה בשיתוף פעולה הדוק עם אביה, שעודד את בנותיו להפוך לאמניות מקצועיות.<ref>Greer, Germaine (2001). Obstacle Race: The Fortunes of Women Painters and Their Work. London: Tauris Parke Paperbacks. pp. 19–20.</ref> כל האחיות נסמית' וכן פטריק נסמית' הציגו את עבודותיהן וציירו בצורה מקצועית בלונדון, מנצ'סטר ואדינבורו.<ref>Gray, Sara (2009). The Dictionary of British Women Artists. Cambridge, England: Lutterworth Press.</ref> בשנים הראשונות לעיסוקה האמנותי, ג'יין נסמית' שיתפה פעולה עם אביה ועבדה תחת פיקוחו הצמוד, ויצרה נופים שנחשבו בלתי ניתנים להבדלה משלו ונמכרו כתמונות "על ידי מיס ג'יין, עם חלק מהציור שנעשה כל ידי אלכסנדר נסמית'", אולי כדי להגדיל את הרווח.

גיין המשיכה להיות מוכרת כציירת נוף בולטת והשתתפה בתערוכות רבות. בין השנים 29–1826 היא הציגה במוסד הבריטי. היא הציגה את הציור לוך קטרין - מנקודת המערב דראמברג בתערוכה של האקדמיה של ליברפול בשנת 1837, שבה הוצגו גם ציורי בני משפחתה אן, שרלוט ואלכסנדר נסמית.<ref>"The Art Union, Issue 72". The Art-Union (72): 285. 1 September 1844.</ref>

היא השתתפה באקדמיה המלכותית היברניאן בשנת 1843. בשנות הארבעים של המאה ה-20, היא הציגה את "נופי היילנד" בתערוכת יצירותיהם של אמנים מודרניים במנצ'סטר.

מ-1839 עד 1866, הציגה אן נסמית' בחברה המלכותית של אמנים בריטים; מ-1830 עד 1862, באקדמיה הסקוטית המלכותית; מ-1862 עד 1865, במכון המלכותי של גלאזגו.
== גלריה ==
<gallery mode="packed" heights="200">
 File:Watermill by Jane Nasmyth in the Hunterian.jpg|טחנת מים
 File:Jane Nasmyth - Wallace Oak.jpg|עץ אלון
File:Jane Nasmyth - On Putney Heath 1852.jpg|נוף בפונטי
</gallery>

== קישורים חיצוניים ==

== הערות שוליים ==

קטגוריה:ציירות בריטיות
קטגוריה:ילידות 1788
קטגוריה:נפטרות ב-1867
פטריק נסמית'

פטריק נסמית (באנגלית: Patrick Nasmyth; 7 בינואר 1787 – 17 באוגוסט 1831) היה צייר נוף סקוטי. הוא היה בנו הבכור של האמן אלכסנדר נסמית'.<ref>J. C. B. Cooksey, ‘Nasmyth family (per. 1788–1884)’, Oxford Dictionary of National Biography, Oxford University Press, 2004 accessed 14 May 2017</ref>

== ביוגרפיה ==
פטריק היה אחד מאחד עשר ילדיהם של ברברה ואלכסנדר נסמית' מאדינבורו. שש אחיותיו - ג'יין, ברברה, מרגרט, אליזבת, אן ושרלוט - היו אמניות בולטות בעוד שאחיו הצעיר, ג'יימס, היה מהנדס חשוב שהמציא את פטיש הקיטור.<ref>Nasmyth, James (2004). James Nasmyth Engineer An Autobiography London, Kessinger,</ref>

פטריק נסמית' נולד באדינבורו ונקרא על שמו של פטרונו של אביו, פטריק מילר. הוא פיתח זיקה לאמנות בגיל צעיר. הוא ואחיו קיבלו כולם שיעורי אמנות. אביו היה להוט לראות שהם עצמאיים. כנער פטריק איבד את יכולת השימוש בידו הימנית בעקבות תאונה, מה שאילץ אותו ללמוד לצייר בשמאלו. הוא גם איבד את רוב שמיעתו בגלל מחלה.

חלק גדול מעבודותיו של נסמית, שאינו מתוארך, מתאר את מולדתו סקוטלנד, אותה המשיך לצייר גם לאחר שעבר ללונדון ב-1810. כמו אביו, הוא הושפע מאוד מהמאסטרים ההולנדיים של המאה ה-17, במיוחד מיינדרט, שהוצגו בלונדון.

פטריק' נפטר מדלקת ריאות, שבהם לקה זמן קצר לאחר שצייר סצנה מחוץ ללונדון.

== גלריה ==
<gallery mode="packed" heights="200">
 File:A Farmstead by a River by Patrick Nasmyth.jpg|חווה ליד הנהר
File:An extensive Landscape, with figures and cattle in the foreground and a village beyond(112157).jpg|נוף של מרעה
File:Patrick Nasmyth (1787-1831) - An English Landscape - NG 1894 - National Galleries of Scotland.jpg|נוף באנגליה
</gallery>

== קישורים חיצוניים ==

== הערות שוליים ==

קטגוריה:ציירים סקוטים
קטגוריה:ילידי 1787
קטגוריה:נפטרים ב-1831
אוד איזאקסן וילוך

אוד איזאקסון וילוך (בנורווגית: Odd Isaachsen Willoch; 26 בפברואר 1885 – 9 באפריל 1940) היה קצין ימי נורווגי אשר נהרג במלחמת העולם השנייה.

==ביוגרפיה==
וילוך נולד בלרוויק ב-26 בפברואר 1885. הוא היה בנם של איינר וילוך ואנה איזאקסן. משפחת איזאקסן הייתה משפחה מוכרת ומשפיעה בנורווגיה. סבו היה הפוליטיקאי איזאק איזאקסן, דודו היה הצייר אולף איזאקסן, ובני דודיו היו המדען הוקון איזאקסן והפיזיקאי דניאל איזאקסן. מצד אביו הוא היה בן דודו של הצייר הרמן וילוך. בין אחייניו נמנו המשפטן אריק וילוך והפוליטיקאי קארה וילוך - לימים ראש ממשלת נורווגיה.

וילוך התגייס לצי הנורווגי, ולמד באקדמיה הצבאית הנורווגית. לאחר מכן נשלח להשלים את השכלתו הצבאית בבריטניה. הוא פיקד על הספינות HNoMS פרידטיוף ננסן, ו-HNoMS מיקל סארס. ב-1928 הוא הוביל את החיפושים אחר חוקר הקוטב רואלד אמונדסן שנעלם באזור ים ברנץ. ב-1940 הוא הועלה לדרגת אורלוג-קפיטן ומונה למפקד ספינת הגנת החופים HNoMS איידסוולד.

וילוך הוצב עם ספינתו ליד חופי העיר נרוויק - עיר אסטרטגית אשר הן גרמניה הנאצית והן בריטניה זממו להשתלט עליה. ב-9 באפריל 1940, פלשו הגרמנים לנורווגיה, וכוח של עשר משחתות גרמניות נע לעבר נרוויק. וילוך ירה יריית אזהרה לעבר הגרמנים, אולם הגרמנים ביקשו לשלוח נציג להידברות. וילוך אפשר לנציג גרמני לעלות על ספינתו, וזה האחרון הצהיר שהגרמנים באים לנורווגיה כידידים, אולם על הנורווגים להסגיר את ספינותיהם. וילוך פנה אל מפקדו הישיר פר אסקים, אשר הוצב על סיפון HNoMS נורגה. אסקים הורה לווילוך לפתוח באש, אולם עוד לפני שווילוך הספיק לעשות זאת, ירו המשחתות הגרמניות והטביעו את ה"איידלסוולד". מתוך 183 אנשי הצוות של הספינה, 175 נהרגו, כולל וילוך עצמו.

==חיים אישיים==
ב-1911 התחתן וילוך עם מארי כריסטין ("מאג'ה") פוס. הם התגוררו בהורטן והיו להם שלושה ילדים. אחד מבניהם היה איש העסקים פין וילוך, אשר היה אביה של הפוליטיקאית אינגריד וילוך.

==קישורים חיצוניים==
* [https://snl.no/Willoch/Isaachsen אוד איזאקסן וילוך] בלקסיקון הנורווגי

קטגוריה:אנשי צבא נורווגים במלחמת העולם השנייה
קטגוריה:חללי מלחמת העולם השנייה
קטגוריה:מקבלי אות לגיון הכבוד
קטגוריה:ילידי 1885
קטגוריה:נפטרים ב-1940
פרנסיס הנרי ניוברי

פרנסיס הנרי ניוברי (באנגלית: Francis Henry Newbery; 15 במאי 1855 – 18 בדצמבר 1946) היה צייר ואיש חינוך לאמנות, הידוע בעיקר כמנהל בית הספר לאמנות של גלאזגו בין השנים 1885 ל-1917. בהנהגתו פיתח בית הספר מוניטין בינלאומי והיה קשור עם פריחתה של סגנון גלאזגו ויצירתו של צ'ארלס רני מקינטוש וחוגו. ניוברי עזר להזמין את מקינטוש כאדריכל של בניין בית הספר לאמנות המפורסם והיה מעורב באופן פעיל בעיצובו.<ref>George Rawson, Newbery, Francis Henry, in the Oxford Dictionary of National Biography</ref>

== ביוגרפיה ==
פרנסיס ניוברי, שנולד בדבון לסנדלר ולאשתו, למד בבית הספר בברידפורט, דורסט, שם הוסמך כמורה, ולאחר מכן כמאסטר לאמנות. בזמן שעבד ולמד בלונדון הוא זכה במלגה ב-1881.

בבית הספר לאמנות בגלאזגו הוא היה מנהל נמרץ וחדשני. הוא נתן משרות הוראה לאמנים צעירים במקום להסתמך על מאסטרים מוסמכים לאמנות. הוא הקים מועדון אמנות המאפשר לסטודנטים לצאת מהקורס הלאומי לאמנות, והעסיק כמה מורות, בניגוד לרוב בתי הספר לאמנות בבריטניה באותה תקופה.

ניוברי הקים סדנאות יצירה והציג שיעורי רקמה שבהם לאשתו, ג'סי ניוברי, היה חלק חשוב. בסך הכל, הוא רצה שלתלמידים תהיה הכשרה חזקה בטכניקות מסורתיות, תוך פיתוח הכישרון האישי הייחודי שלהם. הציור שלו עצמו היה קשור לגלאזגו והוא היה מקורב לג'יימס גאת'רי וג'ון לאברי.

בהנחייתו של פרנסיס ניוברי, יוקרתו של בית הספר גדלה, הן בינלאומית והן בסקוטלנד. המוניטין שלו כמנהל מצליח הועצם על ידי הפרופיל הגבוה של אמני גלאזגו שונים בשנות ה-90 ותחילת המאה ה-20, שאת התפתחותם הוא טיפח.

לאחר פרישתו חזר לדורסט והתגורר עם אשתו בטירת קורפה.

הוא המשיך לצייר עד 1932 ונפטר ב-18 בדצמבר 1946.

== גלריה ==
<gallery mode="packed" heights="250">
 File:Francis Henry Newbery - Jugend Nr. 33, 1904.jpg|הרוקמת
File:Francis Henry Newbery - Eileen Lavery, 1890 - 1935 - NG 2699 - National Galleries of Scotland.jpg|הלן לבארי
</gallery>

== קישורים חיצוניים ==

== הערות שוליים ==

קטגוריה:ציירים סקוטים
קטגוריה:בריטים שנולדו ב-1855
קטגוריה:בריטים שנפטרו ב-1946
אמירות ריאד

אמירות ריאד<ref name="al-rasheed">Madawi Al-Rasheed. A History of Saudi Arabia. Cambridge, England, UK: Cambridge University Press, 2002. Pp. 40.</ref> הייתה אמירות סעודית שהתקיימה מ-1902 עד 1913, והייתה השלב הראשון במדינה הסעודית השלישית.<ref>J. A. Hammerton. Peoples Of All Nations: Their Life Today And Story Of Their Past (in 14 Volumes). Concept Publishing Company, 2007. Pp. 193.</ref><ref name="al-rasheed" />

== היסטוריה ==
ב-1891, הצליחו כוחות אמירות ראשידי לכבוש את אמירות נג'ד, ולגרש את בית סעוד לכווית. ב-1901 פרש עבד אל-רחמן אבן-פייצל מהנהגת בית סעוד, שעברה לידי עבד אל-עזיז אבן סעוד. בינואר 1902 פלשו כוחות בית סעוד בהנהגתו לאמירות ראשידי וב-13 בינואר, כבשו מחדש את ריאד.<ref name="al-rasheed" />

במהלך השנים 1903 עד 1907 התקיימה המלחמה הסעודית-ראשידית, בין כוחות האמירות הראשידית, בתמיכת האימפריה העות'מאנית לאמירות, במהלכה כבשה האמירות ב-1906 את מחוז אל-קסים.

האמירות הפכה לאמירות של נג'ד וחסה, לאחר כיבוש אל-אחסא ב-1913.

== קישורים חיצוניים ==

== הערות שוליים ==

קטגוריה:ערב הסעודית: היסטוריה
קטגוריה:מדינות ערב לשעבר
STS-70

STS-70 הייתה המשימה ה-21 של מעבורת החלל דיסקברי. המטרה העיקרית הייתה להציב לוויין TDRS במסלול וביצוע ניסויים בתחום מדעי החיים.

==צוות==
* מפקד המשימה - טרנס הנריקס
* טייס - קווין קרגל
* מומחה משימה 1 - דונלד תומאס
* מומחה משימה 2 - ננסי קרי גרג
* מומחה משימה 3 - מרי ובר

==נתוני משימה==
ב-31 במאי, בזמן הכנות לשיגור התגלו בעיות טכניות שדרשו החלפת חלקים. כתוצאה מכך המעבורת ירדה מכן שיגור והוחזרה ב-2 ביוני. השיגור בוצע ב-13 ביולי 1995 מכן שיגור 39B במרכז החלל קנדי. זו הייתה הטיסה הראשונה שנוהלה מחדר בקרה חדש במרכז החלל ג'ונסון.

כבר ביום ראשון של הטיסה שוחרר למסלול לוויין TDRS-7. זה היה הלוויין האחרון בסדרה.

בהמשך בוצעו ניסויים על חיות מעבדה וניסויים נוספים בתחום מדעי החיים.

הנחיתה הייתה מתוכננת ל-21 ביולי אך נדחה עקב בעיות מזג אוויר באתר הנחיתה. היא בוצע ב-22 ביולי במסלול נחיתה מס' 33 במרכז החלל קנדי.

==ראו גם==
* משימות מעבורות החלל

==קישורים חיצוניים==

* [https://www.nasa.gov/mission_pages/shuttle/shuttlemissions/archives/sts-70.html סיכום המשימה באתר נאס"א]
* [http://www.spacefacts.de/mission/english/sts-70.htm תיאור המשימה]
* [https://historycollection.jsc.nasa.gov/JSCHistoryPortal/history/shuttle_pk/pk/Flight_070_STS-070_Press_Kit.pdf דיווח לעיתונות]
* [https://www.youtube.com/watch?v=vNv1WOTytuw סרטון על המשימה]

STS-070
קטגוריה:1995 בארצות הברית
ארסקין ניקול

ארסקין ניקול (באנגלית: Erskine Nicol; 3 ביולי 1825 – 1904) היה צייר דיוקנאות וז'אנר סקוטי.<ref name=":0">Meldrum, David Storrar (1912). "Nicol, Erskine". Dictionary of National Biography (2nd supplement). London: Smith, Elder & Co.</ref>

== ביוגרפיה ==
הוא נולד בליית' ב-3 ביולי 1825 בנם הבכור של ג'יימס מיין ניקול ואשתו מרגרט אלכסנדר.<ref>"Erskine Nicol (1825-1904), Victorian Art History".</ref> אביו עבד כסוחר יין. המשפחה עברה ל-Lith Walk בשנות ה-30 של המאה ה-19.

לאחר לימוד ראשוני ברפואה פנה לאמנות. הוא היה סטודנט באקדמיה לאמנות בפיקארדי פלייס באדינבורו, שם למד אצל סר ויליאם אלן ותומאס דאנק<nowiki/>ן. בתום לימודיו, לימד כמאסטר לאמנות בבית הספר הישן ליית'.<ref></ref>

ניקול לימד בדבלין, אירלנד, בין השנים 50–1845, בשיא הרעב האירי, והזדהה עם הדיכוי של העם האירי וחלק ניכר מעבודותיו מתאר את העוולות שנגרמו לאוכלוסייה האירית במהלך המאה ה-19. כמו גם חיי היומיום האיריים.<ref>Erskine Nicol Contemporary Irish Art</ref>

ב-1850 הוא חזר לאדינבורו. הוא התגורר בדירה גאורגית גדולה בחלק העליון של ליית' ווק.<ref>Edinburgh and Leith Post Office Directory 1859-60</ref> הוא מונה לעמית של האקדמיה המלכותית הסקוטית ב-1851 ול"אקדמאי" ב-1859.<ref name=":0" />

ניקול הציג באקדמיה המלכותית ומונה לשותף באקדמיה המלכותית בשנת 1866. הוא גם הציג באקדמיה המלכותית היברניאן ובמוסד הבריטי.

ב-1862 הוא עזב את אדינבורו ועבר לסנט ג'ונס ווד בלונדון, ולאחר מכן ב-1864 עבר למערב לונדון. הוא גם רכש סטודיו בקלונבה שבמחוז ווסטמית' באירלנד ונהג לסיים שם ציורים עד שמצב בריאותו הלקוי אילץ אותו לצמצם את נסיעותיו. לאחר מכן הוא השתמש בכנסייה עזובה כדי להשלים את עבודותיו.

ניקול היה נשוי פעמיים: תחילה ב-1851 לג'נט ווטסון, שמתה ב-1863, והותירה שני בנים (כולל ג'ון ווטסון ניקול (1856–1926), שהפך לצייר) ובת; שנייה ב-1865 למרגרט מרי ווד, ואיתה נולדו לו שני בנים (הבכור, ארסקין אדווין ניקול, שהפך גם הוא לצייר) ובת.<ref>Parish: Edinburgh South Leith; ED: 95; Page: 1; Line: 4; Roll: CSSCT1861_126</ref>

הוא מת במידאסקס, ב-8 במרץ 1904. הוא נקבר ליד אשתו השנייה ברוטינגדין.

בשנת 1905 קיימה האקדמיה המלכותית הסקוטית תערוכת הנצחה.

== גלריה ==
<gallery mode="packed" heights="200">
 File:An Ejected Family .PNG|המשפחה המגורשת
File:An Irish Countryman.jpg|כפרי אירי
File:Writer with Pipe).jpg|סופר עם מקטרת
</gallery>

== קישורים חיצוניים ==

== הערות שוליים ==

קטגוריה:ציירים סקוטים
קטגוריה:בריטים שנולדו ב-1825
קטגוריה:בריטים שנפטרו ב-1904
הפיגוע ברמת מגשימים

הפיגוע ברמת מגשימים התרחש ביום חמישי י"ז בכסלו ה'תשל"ו 20 בנובמבר 1975, בישיבת הגולן במושב רמת מגשימים שבדרום רמת הגולן על ידי מחבלי הפת"ח שהסתננו מסוריה. המחבלים הסתננו לישיבה, רצחו שלושה תלמידים ופצעו שני תלמידים נוספים.

==הפיגוע== 
המחבלים פרצו לישיבת הגולן שבמושב הדתי רמת מגשימים ברמת הגולן לאחר ארוחת הערב בישיבה. אחד המחבלים שלף רימון יד, ואחר התחיל לירות. המחבל הכה באחד היהודים עם גרזן, לאחר מכן ירה בשאר התלמידים במקום, בפיגוע נרצחו 2 תלמידי ישיבת הר עציון באלון שבות שהתארחו במקום ותלמיד אחד מישיבת הגולן, ונפצעו 2 תלמידי ישיבה אחרים.

==הנצחה==
ביישוב הוקמה קריית הישיבה, ובה בית המדרש "היכל השלושה" הקרוי על שם 3 הנרצחים.

==קישורים חיצוניים==
*; 

קטגוריה:רמת מגשימים
קטגוריה:פיגועי טרור בישראל ב-1975
קטגוריה:מועצה אזורית גולן
קטגוריה:ישראל: פיגועי ירי
קטגוריה:ישראל: פיגועי גרזן
קטגוריה:התקפות על בתי ספר בישראל
קטגוריה:פיגועים במוסדות דת יהודיים
אורלנדו נורי

אורלנדו נורי (באנגלית: Orlando Norie; 15 בינואר 1832 – 1901) היה אמן בריטי של נושאים צבאיים.<ref>Harrington, Peter, and Michel Tomasek. (2003). Queen Victoria's Army in Color: The British Military Paintings of Orlando Norie. Atglen, PA: Schiffer</ref>

== ביוגרפיה ==
הקרב בקנדהר
נורי היה אולי הצייר הפורה ביותר של הצבא הבריטי במאה ה-19 יחד עם ריצ'רד סימקין. ההערכה היא שנורי לבדו צייר יותר מ-5,000 תמונות. אף שמשפחתו הייתה ממוצא סקוטי, הם עברו לאירופה, ואורלנדו נולד בברוז', בלגיה ב-15 בינואר 1832. הוא בילה את רוב חיי העבודה שלו בדנקרק, שם צייר סצנות רבות, בעיקר בצבעי מים עבור חברת הוצאה לאור של רודולף אקרמן.<ref>Harris, R.G., "Orlando Norie, Military Artist," Journal of the Society for Army Historical Research, Vol. 50, 1972, pp. 127–130 and 193–199, and Vol. 51, 1973, pp. 19–26.</ref>

עבודתו זכתה להכרה לראשונה בסתיו 1854 כאשר פרסמו את ההדפס שלו על קרב עלמה, במלחמת קרים, לאחר מכן הופיעו הדפסים של קרב אינקרמן במלחמה זו. אלה צוירו עבור חברת אקרמן. הגלריה של החברה שימשה מקום תצוגה לרבים מצבעי המים של האמן.

נורי נתפס כיורש הטבעי של הנרי מרטנס. בחברת אקרמן היו מרוצים מעבודתו, והציגו את יצירותיו מדי פעם בתערוכות, שאחת מהן הועלתה ב-1873 והציגה את תמונותיו מתמרוני הסתיו האחרונים שנערכו בספטמבר ואוקטובר 1871 בסביבות אלדרשוט והרי סארי.

ציור בצבעי מים המתאר את קרב פואנטס דה אונורו ב-5 במאי 1811 של אורלנדו נורי נמצא באוסף של הקולג' המלכותי הצבאי של קנדה.

קברו נמצא בבית הקברות הישן של דנקרק בצמוד לבית הקברות הצבאי חבר העמים.

ניתן לראות רבות מתמונותיו במוזיאונים ובמועדונים של הגדודים הבריטיים.

==קישורים חיצוניים==

== הערות שוליים ==

קטגוריה:ציירים בריטים
קטגוריה:מלחמת קרים: אישים
קטגוריה:בריטים שנולדו ב-1832
קטגוריה:בריטים שנפטרו ב-1901
הפיגוע בשוק נתניה (1979)

הפיגוע בשוק נתניה (1979) היה פיגוע תופת שהתרחש ביום ראשון כ"ט בטבת ה'תשל"ט 28 בינואר 1979 בשוק נתניה. בפיגוע נרצחו 3 יהודים תושבי נתניה ונפצעו 34.

==הפיגוע==
בבוקר יום ראשון, כ"ט בטבת ה'תשל"ט 28 בינואר 1979, הגיע מחבל מיהודה ושומרון מארגון הטרור אש"ף לשוק העירוני בנתניה, והחביא מטען חבלה במשקל 300 גרם בפח אשפה. המטען התפוצץ וכתוצאה ממנו נפצעו 34 תושבים ונרצחו במקום 2 יהודים, יום לאחר הפיגוע נפטר מפצעיו אחד הפצועים, ובכך מניין הנרצחים עלה ל-3. בפיגוע נפצעה קשה תינוקת בת שנה.

הפיצוץ התרחש בפינת רחוב הרצל ורחוב שער הגיא מול כיכר ציון בעיר, עוצמת הפיצוץ הייתה כה רבה שממנו נשברו חלונות של בניינים ברחוב.

בין הנרצחים בפיגוע [https://laad.btl.gov.il/Web/He/TerrorVictims/Page/Default.aspx?ID=35425 טובה ריגלר סובל] שהעידה במשפט אייכמן.

==קישורים חיצוניים==
* 
* 

קטגוריה:נתניה: פיגועים
קטגוריה:ישראל: פיגועי מטען חבלה
קטגוריה:פיגועי טרור בישראל ב-1979
אמה טרקסין

אמה טרקסין הוא שמו של קיר, או שטח ביניים, שהפריד בבית המקדש בין ההיכל לבין קודש הקודשים. בתלמוד מובא ספק האם קדושת שטח ה"אמה טרקסין" היא כקדושת ההיכל, או כקדושת קודש הקדשים.

==בבית המקדש הראשון==
בבית המקדש הראשון הפריד קיר ברוחב אמה בין הקודש לבין קודש הקדשים. בספר מלכים, בתיאור בניין הבית, מופיע הפסוק "ודביר בתוך הבית מפנימה", ועל פי פרשנות המצודות הכוונה למחיצה או קיר שהיה בין ההיכל ובין קודש הקדשים.

הכניסה לקודש הקדשים הייתה באמצעות פתח ובו דלתות שלא נסגרו מעולם ופרוכת שכיסתה את הפתח.

==בבית המקדש השני==
בבית המקדש השני, מחמת גובהו הרב, בניית קיר ברוחב אמה בלבד הייתה משימה בלתי אפשרית, ולכן תלו בוני הבית פרוכת כדי לחצוץ בין ההיכל לבין קודש הקודשים. מחמת הספק האם קדושת רצועת שטח זו היא כקדושת ההיכל או כקדושת קודש הקודשים, נתלו שתי פרוכות בשני צידי האמה, כשהפרוכת החיצונה מקופלת מעט בדרום, והפנימית בצפון, באופן שנוצר ביניהן מסדרון מעבר מן ההיכל לקודש הקדשים.

לדעת רבי יוסי, הפסוק "והבדילה הפרכת לכם בין הקדש ובין קדש הקדשים" מלמד שהייתה רק פרוכת אחת בעובי אמה, מכיוון שבפסוק כתוב 'פרוכת' בלשון יחיד.

==מקור השם==
רש"י בפירושו לתלמוד מסביר שמשמעות המילה טרקסין היא 'פנים וחוץ' (טרק - פנים, סין - חוץ), כלומר, מקום שמסופק אם הוא פנים או חוץ.

בעלי התוספות מסבירים שהמשמעות היא מקום שסוגר על ארון הברית ובו הלוחות שניתנו בהר סיני, והכוונה במילה טרקסין היא 'טרק' מלשון טריקת דלת, סגירה, ו'סין' - שמעבר למקום זה מונחות הלוחות שניתנו בהר סיני.

רבי יעקב עמדן מסביר שהכוונה במילה טרקסין לקיר מטויח, טרק מלשון סגירה, כדברי התוספות, וסין בארמית הוא טיט.

==קישורים חיצוניים==
* 
* 
* 

==הערות שוליים==
הנרי מרטנס

הנרי מרטנס (באנגלית: Henry Martens; 1790–1868) היה מאייר ואמן צבאי אנגלי.<ref>7 artworks by or after Henry Martens, Art UK</ref> הוא עבד בעיקר בצבעי מים אף שקיימים כמה ציורי שמן.

== ביוגרפיה ==
הוא היה הבכור מבין שלושה בניהם של כריסטוף היינריך מרטנס ואשתו רבקה. אביו של הנרי, ג'יי סי מרטנס, היה סוחר יליד אוסטריה שהגיע ללונדון כקונסול האוסטרי. הילדים האחרים היו ג'ון, ויליאם וקונרד מרטנס שהיה צייר.<ref>Jones, Shar (1992). "Conrad Martens (b. 1801)". Design & Art Australia Online.</ref><ref>England Births & Baptisms 1538-1975: London, 1790.</ref>

הנרי מרטנס הציג תמונות בגלריות שונות כולל המוסד הבריטי ובמיוחד באגודת האמנים הבריטים. בין השנים 1828 ו-1842, הוא הראה לא פחות מ-34 צבעי מים, רובם תיארו סצנות צבאיות.

הוא יצר עבודות עבור ההוצאה לאור של איש העסקים רודולף אקרמן שניהל את גם גלריה ברחוב ריג'נט 191. רובם תיארו מדי צבא וסצנות קרב, הוא התמקד בתמונות של מלחמות הסיקים והמלחמות הקולוניאליות בדרום אפריקה. בולט במיוחד ערכת הליטוגרפיות של המלחמה הסיקית שפורסמה על ידי אקרמן ב-1847. מרטנס סיפק רישומים בצבעי מים שנחרטו על ידי ג'ון האריס. באוסף נכללו הדפסים של קרב פרוזשה בפנג'אב, קרב עליוואל וקרב סוברון. מרטנס ביסס את תמונותיו על סקיצות שסיפק מייג'ור ג'ורג' פרנסיס ווייט, קצין הגדוד ה-31 ששירת במערכה.<ref>"Episodes in the exploration of Borneo by H.M.S. Iris in 1846: a series of drawings by H. Martens". State Library of New South Wales.</ref>

בשנת 1852אקרמן פרסם סט של ליטוגרפיות צבעוניות גדולות הממחישות את הקרבות בדרום אפריקה. מרטנס יצר את ציור המאסטר עבור כל לוח אשר נחרט על ידי האריס, אך במקרה זה, המקור היה קפטן ג'ורג' ג'קסון קארי, מיחידת הרובאים הרכובים, שסיפק לאמן סקיצות. סקיצה נוספת סופקה על ידי תומאס ביינס. בעוד שהליטוגרפיות הללו הן עיבודים של לוחמה קולוניאלית, ספק אם מרטנס חווה אי פעם מלחמה בעצמו.

מרטנס ידוע אולי בעיקר בשל איוריו הרבים של יחידות הצבא הבריטי וההודי. יצירתו המפורסמת ביותר, המדים של הצבא, מכילה 44 לוחות צבעוניים, שנחרטו גם על ידי האריס, פורסמה על ידי אקרמן בין 1849 ל-1853.

== גלריה ==
<gallery mode="packed" heights="220">
 File:Aliwal.jpg|קרב הליוואל
File:Bataille de Mudki 1.jpg|קרב מודקי
File:Battle of ferozeshah(H Martens).jpg|קרב בפונג'אב
</gallery>

== קישורים חיצוניים ==

== הערות שוליים ==

קטגוריה:ציירים בריטים
קטגוריה:ילידי 1790
קטגוריה:נפטרים ב-1868
Red Eye (שיר של ג'סטין ביבר)

Red Eye (בעברית: עין אדומה) הוא שיר שהוקלט על ידי הזמר־יוצר הקנדי ג'סטין ביבר בהשתתפות המוזיקאי הבריטי TroyBoi . השיר נכתב על ידי ג'סטין ביבר, TroyBoi, דומיניק ג׳ורדן, ג׳ימי יאנוס, Poo Bear וסשה סירוטה , הופק בידי ג'וש גודווין ויצא לאור ב-8 באוקטובר 2021 כחלק מהמהדורה המורחבת של אלבום האולפן השישי שלו, Justice.

== רקע ==
ב-5 באוקטובר 2021, כשבעה חודשים לאחר צאת אלבום האולפן השישי שלו, Justice, חשף הזמר־יוצר הקנדי ג'סטין ביבר כי קיימים עוד שלושה שירים שעתידים לצאת כחלק מהאלבום<ref name=":0" />.

ב-8 באוקטובר יצאו לאור שלושת השירים, "Hailey", "Angels Speak" ו-"Red Eye". ובעוד שהראשונים הופיעו במהדורה היפנית של Justice, "Red Eye" הופץ כרצועת בונוס בחנות האינטרנט האירופית<ref name=":0"></ref>.

השיר נכתב על ידי ג'סטין ביבר, TroyBoi, דומיניק ג׳ורדן, ג׳ימי יאנוס, Poo Bear וסשה סירוטה , והופק בידי ג'וש גודווין<ref></ref>.

== מיקומי שיא ==

== קישורים חיצוניים ==

* 

== הערות שוליים ==

קטגוריה:שירי 2021
קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:שירי אהבה
העונג של פארסון (סיפור קצר)

" הנאתו של פארסון" הוא סיפור קצר שנכתב על ידי רואלד דאל. הסיפור פורסם ב-1 בספטמבר 1977.

== עלילה ==
Vanguard Standard 6 המשמש את בוגיס לשינוע הרהיטים בעיבוד הטלווזיוני של הסיפור, בפרק סיפורים לא צפויים'.
בוגיס הוא סוחר עתיקות מיומן שיש לו חנות קטנה בצ'לסי, לונדון. הוא מצליח להרוויח מדי שנה על ידי רכישת רהיטים יקרי ערך בזול מכפריים תמימים, תוך שהוא מתחזה לאיש דת ונשיא החברה לשימור רהיטים נדירים. הוא זוכה בכניסה לבתיהם במסווה של קיטלוג הרהיטים הישנים שלהם; אם הוא רואה משהו שהוא יכול למכור מחדש, הוא מציע לקנות אותו. כדי לקנות את הרהיטים בפחות ממה שהוא שווה הוא משתמש בידע שלו ובמספר טריקים, כמו החלפת ברגים מתוצרת מכונה, בישנים המקוריים.

באחד השיטוטים שלו, הוא מגיע לעיירה בקינגהמשייר. לאחר שהשאיר את מכונית הסטיישן שלו מוסתרת כדי לא לקלקל את תדמיתו ככומר זקן, הוא הולך לבית חווה מוזנח שם הוא פוגש שלושה מקומיים &#x2013; קלוד, ברט ורומינס &#x2013; בחצר. לאחר שהורשה לו להיכנס לבית החווה כדי להסתכל על הרהיטים, הוא מוצא בטרקלין שידה שלא תסולא בפז של צ'יפנדייל<ref>[http://www.bbc.co.uk/programmes/b0105zkh 15 Minute Drama: "Parson's Pleasure"] BBC Radio 4. Retrieved 10 May 2013.</ref>, כזו שתואמת את שלושת הפריטים המפורסמים הקיימים הידועים בשם 'השידות של צ'יפנדייל'. הוא אומר לאנשים, שהוא צריך סט חדש של רגליים לשולחן שבבעלותו, והוא מבקש את אלו שעל השידה. הוא משכנע את רומינס שהשידה לא שווה כלום מכיוון שהיא "חיקוי". הוא קונה אותו ב-20 ליש"ט, ומתכוון למכור אותו ב-20,000 ליש"ט.

בעוד בוגיס הולך להביא את הרכב שלו שלושת האנשים מחליטים לעזור לכומר; הם מניחים שהמכונית שלו לא תהיה גדולה מספיק כדי לשאת בקלות את השידה, וחוששים שהוא יאבד עניין בעסקה ברגע שיגלה שהשידה לא תיכנס למכונית. מכיוון שהוא רק מבקש את הרגליים, החקלאים נסרו אותן. די בקושי, הם קוצצים את שארית השידה, מכיוון שבוגיס קרא לזה 'עצי הסקה' והם מרגישים שהם חייבים לתת לו את שאר השידה בתור עצי הסקה. בזמן שהם מחכים שבוגיס יחזור, הם מעירים ש'השידה, לעזאזל, יוצרה על ידי נגר טוב, לא משנה מה הכומר אומר'.

== עיבודים לטלוויזיה ==
{| class="wikitable"
!שָׁנָה
! תוכנית טלוויזיה
! פרק
! מככב
! הערות
|-
| 1965
| תיאטרון בן שלושים דקות
| עונה 1, פרק 1
| ריצ'רד פירסון<ref></ref>
| הפרק הזה נחשב אבוד<ref></ref>.
|-
| 1980
| סיפורי הבלתי צפוי
| עונה 3, פרק 6
| ג'ון גילגוד<ref></ref>
|
|}

== סרטים ==
{| class="wikitable"
|+
!שָׁנָה
! סרט
! מככב
|-
| 2012
| Чиппендейл (צ'יפנדייל)
| Виктор Сухоруков (ויקטור סוחורוקוב)
|}

== הערות שוליים ==

קטגוריה:סיפורים קצרים
קטגוריה:רואלד דאל
קטגוריה:עתיקות
כריסטוף השני, מרקיז באדן-רודמאכרן

כריסטוף השני, מרקיז באדן-רודמאכן (בגרמנית: Christoph II. von Baden-Rodemachern; 26 בפברואר 1537 – 2 באוגוסט 1575) היה המארקגראף הראשון של באדן-רודמאכרן.

== ביוגרפיה ==
כריסטוף נולד ב-26 בפברואר 1537 והיה בנם השני של ברנהרד השלישי, מרקיז באדן-באדן ושל אשתו הרוזנת פרנציסקה מבריאן ומלוקסמבורג.

כאשר כריסטוף השני הגיע לבגרות בשנת 1556, הוא ויתר על זכותו על חלק מבאדן-באדן לאחיו הבכור פיליברט בתמורה לקצבה שנתית של 4000 גילדן. הוא גם קיבל את רודמאכרן כנחלה, מה שהפך אותו למייסד ענף באדן-רודמאכרן המבוגר.

הוא ערך מסע בצעירותו ברחבי אירופה. מ-1557 עד 1561, הוא היה בארצות השפלה ההבסבורגיות, שם הצטרף למסעות הצבא הספרדי. הוא נסע לשוודיה בשנת 1564, שם נישא לאחותו של אריק הארבעה עשר, מלך שוודיה. לאחר מכן חזר לרודמאכרן, שם בנה לעצמו ארמון וניהל חיים בזבזניים. ב-1565 הוא נסע ללונדון, שם קיבלה אותו המלכה אליזבת הראשונה בכבוד. עם זאת, הוא צבר חוב על גבי חוב וכאשר ניסה לעזוב בשנת 1566, הוא גילה שהוא לא יכול לעזוב את הארץ עד שהמלכה תעמיד ערבות. כמו כן, בשנת 1566, הוא ירש את הלורדויות של Useldange, פטינגן ורוסי.

הוא המשיך להוציא יותר מדי כספים, וארצו סבלה מתסיסה דתית. החובות שלו גדלו. הוא נסע לשוודיה, שם שירת בצבא ונלחם נגד דנמרק. גיסו, יוהאן השלישי, מלך שוודיה, מסר לו את האי אסל.

לאחר מספר שנים בשוודיה, חזר לרודמאכרן, שם נפטר ב-2 באוגוסט 1575, ובנו אדוארד פורטונאט שהיה קטין באותה תקופה ירש את נחלותיו.

== משפחתו ==
כריסטוף השני נישא ב-11 בנובמבר 1564 לנסיכה ססיליה משוודיה, בתו של גוסטב ואסה, מלך שוודיה, ונולדו להם הילדים הבאים:
* אדוארד פורטונאט (1565–1600)
* כריסטוף גוסטב (1566–1609)
* פיליפ השלישי (1567–1620)
* קרל (1569–1590)
* ברנהרד (1570–1571)
* יוהאן קרל (1572–1599)

== אילן יוחסין ==

==קישורים חיצוניים==

קטגוריה:בית צרינגן
קטגוריה:גרמנים במאה ה-16
קטגוריה:מרקיזי באדן
קטגוריה:ילידי 1537
קטגוריה:נפטרים ב-1575